ŽUPANIJA VARAŽDINSKA

GRAD VARAŽDIN

IV. OSNOVNA ŠKOLA VARAŽDIN

Antuna Matije Reljkovića 36, Varaždin

KLASA:112-02/22-01-05

URBROJ:2186-94-01-22-02

Varaždin, 03.03.2022.

Datum objave natječaja:03.03.2022

Natječaj je otvoren od 03.03.2022. do 11.03.2022.

 Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH, 152/14, 07/17, 68/18, 98/19 i 64/20, ), i članka 6. i 7. Pravilnika o načinu i postupku zapošljavanja IV. osnovne škole Varaždin, ravnateljica IV. osnovne škole Varaždin raspisuje

**N A T J E Č A J**

**za radno mjesto**

**Spremač/ica** – 1 izvršitelj/ica, na neodređeno, puno radno vrijeme, 40 sati tjedno

Mjesto rada: IV. osnovna škola Varaždin, Antuna Matije Reljkovića 36

Uvjeti:

* Opći uvjeti za zasnivanje radnog odnosa sukladno općim propisima o radu
* Završena osnovna škola

Radni odnos u školi ne mogu zasnovati osobe prema članku 106. Zakona o odgoju i obrazovanju u osnovnoj i srednjoj školi.

Na natječaj se mogu javiti osobe oba spola u skladu sa Zakonom o ravnopravnosti spolova (Narodne novine 82/08. i 69/17.).

Uz prijavu potrebno je dostaviti sljedeće dokumente:

* životopis,
* dokaz o stečenoj stručnoj spremi,
* uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 30 dana od dana objave natječaja,
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave dostavljaju se u neovjerenoj preslici, a izabrani kandidat/kinja prije sklapanja ugovora o radu dužan/na je predočiti izvornike ili ovjerene preslike.

Dokaz o nepostojanju zapreka za zasnivanje radnog odnosa prema članku 106. stavcima 1. i 2. Zakona o odgoju i obrazovanju u osnovnoj i srednjoj školi, obvezna je pribaviti Škola prije sklapanja ugovora o radu.

Prijavu je potrebno vlastoručnu potpisati.

Kandidat/kinja koji/a ostvaruju pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19, 84/21), članka 48.f Zakona o zaštiti vojnih i civilnih invalida rata (Narodne novine br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18 i 32/20) dužan/na je u prijavi natječaj pozvati se na to pravo i uz prijavu na natječaj priložiti sve dokaze o ispunjavanju traženih uvjeta iz natječaja i dokaze prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja iz članka 102. stavaka 1.-3. Zakona o hrvatskim braniteljima i članovima njihovih obitelji (NN br. 121/17, 98/19, 84/21) da bi ostvarile pravo prednosti pri zapošljavanju, koje u trenutku podnošenja prijava ispunjavaju uvjete za ostvarivanje toga prava, dužne su uz prijavu na natječaj priložiti sve dokaze o ispunjavanju traženih uvjeta iz natječaja i dokaze u skladu s člankom 103. Zakona u svrhu ostvarivanja prava prednosti pri zapošljavanju koji su dostupni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat/kinja iz članka 48. stavaka 1.do 3. Zakona o civilnim stradalnicima iz Domovinskog rata („Narodne novine“ broj  84/21) da bi ostvarile pravo prednosti pri zapošljavanju, koje u trenutku podnošenja prijava ispunjavaju uvjete za ostvarivanje toga prava, dužne su uz prijavu na natječaj priložiti sve dokaze o ispunjavanju traženih uvjeta iz natječaja i dokaze u skladu s člankom 49. stavka 1. Zakona u svrhu ostvarivanja prava prednosti pri zapošljavanju koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja prijavljeni/a na natječaj smatrat će se samo osoba koja podnese pravodobnu i potpunu prijavu te ispunjava formalne uvjete iz natječaja

U svrhe predmetnog natječaja škola, u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar tražene dokumentacije. Za neprimljene kandidate ih zadržava u daljnjem roku od 5 godina potrebnom za obranu pravnih zahtjeva te nakon toga trajno uništava, odnosno, ukoliko je primjenjivo, vraća kandidatima. Za ostvarivanje svojih prava na uvid u vlastite osobne podatke i ostalih prava iz Uredbe, kandidati mogu podnijeti zahtjev pisanim putem na adresu škole ili osobnim dolaskom u školu u radno vrijeme radnim danom, kojom prilikom će škola provjeriti identitet podnositelja zahtjeva. Za sva pitanja u vezi zaštite osobnih podataka kandidati se mogu obratiti izravno Službeniku za zaštitu podataka škole pisanim putem na adresu škole.

Natječaj je objavljen na mrežnoj stranici Hrvatskog zavoda za zapošljavanje, na mrežnoj stranici Škole i oglasnim pločama Škole dana 03.03.2022. godine.

Natječaj je otvoren 8 dana u razdoblju od 03.03.2022. do 11.03.2022. godine. Ako se prijave šalju posljednjeg dana natječaja moraju biti poslane preporučenom pošiljkom.

Prijave se dostavljaju poštom ili osobno na adresu:

IV. OSNOVNA ŠKOLA VARAŽDIN

Antuna Matije Reljkovića 36

42000 Varaždin

s naznakom: „Natječaj za spremača/icu“.

(prijave putem e-maila neće se razmatrati)

Rezultati natječaja objavit će se u roku od 30 dana od dana završetka natječaja putem mrežne stranice IV.OSNOVNE ŠKOLE VARAŽDIN: <http://www.os-cetvrta-vz.skole.hr> U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnim propisima, kandidati/kinje se izvješćuje preporučenom poštanskom pošiljkom s povratnicom u rokovima propisanim posebnim propisima, a ostali kandidati/kinje istim tekstom obavijesti redovitom poštanskom pošiljkom.

 **Ravnateljica:**

 doc.dr.sc. Jasmina Dvorski